Записник од 38-тата Седница на Совет на Општина Берово

Одделение за правни и општи работи

Одделение за правни и општи работи

Општина Берово

 **З А П И С Н И К**

 ***Од 38-тата редовна седница на Советот на Општина Берово одржана на ден 31.08.2020 година во салата за состаноци на Општина Берово со почеток во 08:00 часот*.**

 Седницата ја отвори и со неа раководеше Претседателот на Советот на Општина Берово, Јован Матеничарски.

 Од вкупно 15 Советници на седницата присуствуваа 15 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански, Габриела Чучурска и Александар Чамовски и Јованка Василевска Петрушева.

 На седницата присуствуваа раководителот на одделението за општи и правни работи Анита Рунтевски, Раководителот на Одделението за човечки ресурси Емилија Ваканска, Главен и одговорен сметководител Татјанка Муртовска.

 Претседателот на Совет на Општина Берово, Јован Матеничарски, за работа на 38-та Седница на Совет го предложи следниот:

**ПРЕДЛОГ ДНЕВЕН РЕД**

1. Предлог Одлука за верификација на мандат на Габриела Чучурска;
2. Записник од 36-та Седница на Совет на Општина Берово;
3. Измени и дополнување на Буџетот на Општина Берово за 2020 година;
4. Одлука за прием на донација од Пакомак Скопје;
5. Измена на Годишен План за вработување на Општина Берово за 2020 година;
6. Годишен план за вработување за 2021 година на Општина Берово;
7. Предлог Одлука за сопствено учество на Општина Берово во реализација на проектот „Зајакнување на општински совети“;
8. Предлог Одлука за утврдување на цените за изнајмување на користење на товарно возило – Zastava Platforma, 40.1 OH NEW Turbo 49, 2x4 (до 3.5t)со кое располага Општина Берово;
9. Одлука за редовно ажурирање на “Процена на загрозеност на подрачјето на Општина Берово од сите ризици и опасности”;
10. Одлука за измена на Одлука За определување на населени места во Општина Берово каде нема јавно осветлување;
11. Годишна програма за работа за учебната 2020/2021 година на ООУ „Никола Петров – Русински “ с. Русиново, Берово;
12. Годишна програма за работа за учебната 2020/2021 година на ООУ „Дедо Иљо Малешевски“ Берово;
13. Годишен план за вработување за 2021 година на ООУ „Дедо Иљо Малешевски“ Берово;
14. Годишен план за вработување за 2021 година на ОЈУДГ „23-ти Август“ Берово;
15. Промена на бројот на паралелките и бројната состојба на учениците во ОСУ „Ацо Русковски“ Берово;
16. Одлука за усогласување на намените на Урбанистички план за село Ратево, во однос на легализација на објектите надвор од дефиниран опфат на планот за КП 2406, КО Ратево, по барање на Васил Пршкарски од Берово;
17. Советнички иницијативи и прашања;
18. Барања од институции и граѓани;

Претседателот на Совет Матеничарски отвори расправа во врска со предлог дневниот ред, за збор се јави советникот Славица Фурнаџиска која побара да се дефинираат двете точки за материјалите кои беа дополнително доставени.

\* Одлука за измена на Одлуката за сопствено учество на Општина Берово во реализација на проектот “Доградба и реконструкција на дом за стари лица д-р Иван Влашки Берово - Берово”;

\* Измена на Годишен План за вработување за 2020 година на ОЈУСЗСЛ д-р Иван Влашки-Берово;

- Да бидат 17 и 18 точка од Решението, додека советнички прашања и иницијативи, и барања од институции и граѓани да се поместат.

За збор се јави советникот Јованка василевска Петрушева – „13 точка секаде треба да се измени“. Еднаш веќе го имаме изгласано Годишниот план за вработување на ООУ „Дедо Иљо Малешевски“ на некоја од изминатите седници на Совет, на оваа седница ни е доставен повторно по укажување на Министерството за техничка грешка како да биде формулирана точката на дневен ред? За збор се јави м-р Анита Рунтевски појаснувајки дека точката останува како што е во Решението, со што во новата одлука ќе стои член во кој ќе се потенцира дека претходно донесената одлука престанува да важи со донесување на сила на новата, и во преамбулата ќе биде потенцирано дека измената е по укажување на Министерството. Никој друг не се јави за збор и предлогот на советникот Славица Фурнаџиска за надополнување на дневниот ред со двете точки:

17. Одлука за измена на Одлуката за сопствено учество на Општина Берово во реализација на проектот “Доградба и реконструкција на дом за стари лица д-р Иван Влашки - Берово”; 18. Измена на Годишен План за вработување за 2020 година на ОЈУСЗСЛ д-р Иван Влашки -Берово;

е ставен на гласање **со 14 гласа ЗА, нема советници кои гласале Против, нема ВОЗДРЖАНИ советници,** е усвоено проширувањето на дневниот ред со овие две точки.

Целокупниот дневен ред е ставен на гласање и со **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

***1. Предлог Одлука за верификација на мандат на Габриела Чучурска;***

Претседателот на Совет Матеничарски отвори расправа по првата точка од дневниот ред, прв збор доби Претседателот на Верификаципоната Комисија советникот Гоце Ружински – разгледан е предлогот на состанокот на Комисијата, нема никакви судири на интереси и предлагаме да се усвои. Пристапено е кон гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена *Одлука за верификација на мандат на Габриела Чучурска;*

Следува свечена изјава од Габриела Чучурска и потпишување на изјавата.

Претседателот на Совет Матеничарски честиташе и посака успешна соработка.

***2. Записник од 36-та Седница на Совет на Општина Берово;***

Претседателот на совет отвори расправа по предложената точка појаснувајки дека во записникот имаше една грешка меѓутоа не известија по маил дека ќе биде корегирана. За збор се јави советникот Емилија Пачемска која истакна дека во делот кај што се наброени присутните советници на седницата на Совет треба да се избрише советникот Драган Мустачки бидејки беше отсутен како што е подолу во записникот наведено. Пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен*Записник од 36-та Седница на Совет на Општина Берово* со исправка по дадените за*;*

***3. Измени и дополнување на Буџетот на Општина Берово за 2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за финансирање буџет и ЛЕР советникот Гоце Ружински, кој истакна дека не одржан состанок на Комисијата бидејки се работи само за една точка, одлучено е точката да се разгледа на самата Седница. Беше повикана за Татјанка Муртовска главен и одговорен сметководител при Општина Берово при што образложи дека измената се состои во зголемување од околу 13 милиони во вториот ребаланс, сегашниот предлог е ребаланс зголемување во даночните приходи а во неданочните намалување, зголемување на трансферите и најголемата измена е во зголемување на донациите. Измени на основниот буџет и буџетот на донации. На основниот буџет има зголемување од 2.300.000, 00 – го опишува по ставки. Имаме 2 (два) нови склучени договори за водоводна мрежа на ул. „Даме Груев“ и договорот за набавка на тезгите за зелениот пазар. Во исто време имаме намалување на дотацијата од ДДВ по известување од Министерсството за финансии. Во посебниот дел измените се во програма А0, намалување по исплатени на комунални услуги и на каматните плаќања тоа се средствата кои остануваат откако се завршени овие обврски. Одредени намалувања на расходни ставки се направени во поглед на тоа колку обврски општината има направено по расход и колку се очекува да се направи до крајот на годината, самата ситуација со пандемијата, направи да одредени расходи нема да се реализираат во тој износ, па во оваа измена се направени одредени намалувања. Програмата Е0 се намалува, за патни и дневни расходи, комунални услуги и поправки и тековно одржување. Програмата Ф1 останува непроменета во ФА зголемување тоа е ствавка за надомест за одземен имот односно експропријација, Г1 имаме намалување во основниот буџет и зголемување на буџетот на донации. Во основниот буџет намалување на договорни услуги, намалени се трансферите на невладини организации и во исто време имаме зголемување на разни трансфери за општокорисна работа. Тие се расходи од донации. Г2 програмата е непроменета ГА е исто така непроменета Ј0 е непроменета. Во Ј2 Програмата се намалени средствата, оставени се неопходно, колку сметаме дека треба за до ктајот на годината. Во Ј3 се намалува ставката 421 комунални услуги, Ј4 е непроменета. Ј6 имаме зголемување од 200.000,00 имаме повеќе расходи на таа ставка. Ј7 е непроменета, Ј8 е непроменета, ЈА е исто непроменета во ЈД имаме зголемување и во Буџетот на донации имаме зголемување. ЈЕ останува непроменета, ЈФ непроменета, ЈГ имаме зголемување од 300.000,00 ЈИ имаме зголемување од 1.300.000, 00 за да може да се финансира колекторот за фекална канализација и регулирање на дел на коритото (канал) во с. Будинарци и канализационата мрежа во с. Русиново. Во ЈК Програмата има зголемување Општината во најскоро време очекува склучување на нов договор за прекугранична соработка со Република Бугарија за набавка на возило за гаснење на шумски пожари и додаток за чистење на снег, сега правиме ребаланс да може да се спроведе јавната набавка.ЈМ е непроменета, ЈН програма е намалено за 300.000,00 денари по договор за набавка на тезги. К1, К2 и К3 нема никакви измени. К4 имаме големо намалување, тоа се предвидените средства за одржување на ЕТНО плоштад фестивалот. Л0 е непроменета, Н1 и Н2, во Н2 има намалување на 480 ставка купување на опрема и машини, сумата е префрлена на НБ програма. НА нема промена и во програма НБ ги гледате префрлените средствата. Во Р1 намалување од 300.000,00 бидејки за кеј на река Брегалница сега не се планира ново префрлање поради тоа се намалени овие средства. Програмата РА останува непроменета, Т1 е исто така непроменета В1 во основен буџет нема да се реализира тоа е предвиденото работното место за воспитувачка. Програма В2 намалување од 500.000,00 во основен буџет, тоа се средствата одделени со кои се предвидуваше топол оброг за стари лица нема да се реализира, дел од причините се познати. ВА програма во расходи од донации зголемување тоа се средства од ВБ префрлени на ВА согласно проектот од форумите и доделените средства на градинката. Њ0 имаме зголемување во плати и надоместоци во основниот буџет е направено за да може да се исплатат платите на пожарникарите, дотацијата не е доволна па поради тоа се ставени овие средства.

 За збор се јави советникот Емилија Пачемска, „ Одлуката што беше донесена на Влада не беше ли од 1 јануари да стапи на сила?“. Тања – „не можеме за месеците претходно да ставиме, ние ставаме за сега за до крај на месецот да бидат исплатени“. Емилија – „ на ребаланс во мај ги немаше? “. Тања – „ги немаше“. Зголемена е ставката 423 предвидено е да се набават униформи на пожарникарите. ЊА останува непроменета и тоа се сите измени во Вториот ребаланс на Буџетот. Доколку имате прашања повелете. Советник Емилија Пачемска се јави за збор – „прашањето беше до Градоначалникот, дали прашањето со платите на пожарникарите, дали е решен спорот кој донесе минатата година одредени оптоварувања на Буџетот? “. За збор се јави Емилија Ваканска Раководителот на Одделението за човечки ресурси – „претходно ги немаше во ребалансот платите, по основ на тужбените барања од 2019 година платите им се исплатени, поднесени се повторно нови тужбени барања и го опфаќаат периодот до 31.07.2020година во тек сме сега да им се исплати по основ на пресуда од судот, од денеска по донесувањето на ребалансот се донесува нов правилник. Одлука од Владата не е донесена меѓутоа се дадени насоки да се унифицира на ниво на целата држава начинот на исплата на истите. Советник Емилија Пачемска – „на мене ми беше зборот да не плќаме тужби“. Ваканска – „Со ребалансот е предвидено зголемување и очекуваме од септември да нема проблем“.

Бидејки никој друг не се јави за збор Претседателот на Совет се заблагодари за присуството на Муртовска, пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници, с**е усвоени *Измени и дополнување на Буџетот на Општина Берово за 2020 година.*

***4. Одлука за прием на донација од Пакомак Скопје;***

Претседателот на Совет Матеничарски отвори расправа по дадената точка, никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *Одлука за прием на донација од Пакомак Скопје.*

***5. Измена на Годишен План за вработување на Општина Берово за 2020 година;***

Претседателот на Совет Матеничарски отвори расправа по дадената точка, прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на состанокот, комисијата нема забелешки, освен во првата табела таму каде што има коси црти да се замени со нула, други забелешки нема. Пристапено е кон гласање и **со 9 гласа ЗА, 6 советници кои гласале ПРОТИВ, нема ВОЗДРЖАНИ советници,** е усвоена *Измена на Годишен План за вработување на Општина Берово за 2020 година.*

***6. Годишен план за вработување за 2021 година на Општина Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека е разгледана точката на Комисија, нема забелешки предлагам да се усвои. Никој друг не се јави за збор пристапено е кон гласање и **со 9 гласа ЗА, 6 советници кои гласале ПРОТИВ, нема ВОЗДРЖАНИ советници,** е усвоен*Годишен план за вработување за 2021 година на Општина Берово.*

***7. Предлог Одлука за сопствено учество на Општина Берово во реализација на проектот „Зајакнување на општински совети“;***

Претседателот на Совет Матеничарски отвори расправа по дадената точка збор доби м-р Анита Рунтевски раководителот на одделението за општи и правни работи појаснувајки дека се работи за сопствено учество на Општината во реализација на проект кој беше изгласан на четвртата форумска сесија, изгласан е проектот за доградба на четири занимални во склоп на ОЈУДГ „23 Август“ до втора фаза, бидејки средствата од Швајцарска агенција не се доволни да се заврши во целост овој проект Општина Берово ќе учествува со сопствени средства во истиот, како би се реализирал. Бидејки никој не се јави за збор пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за сопствено учество на Општина Берово во реализација на проектот „Зајакнување на општински совети“.*

***8. Предлог Одлука за утврдување на цените за изнајмување на користење на товарно возило – Zastava Platforma, 40.1 OH NEW Turbo 49, 2x4 (до 3.5t)со кое располага Општина Берово;***

Претседателот на Совет Матеничарски отвори расправа по дадената точка за збор се јави советникот Емилија Пачемска кој постави прашање, од каде е набавено возилото, при што беше појаснето дека возилото е донација од ЕВН. Никој друг не се јави за збор пристапено е кон гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** е усвоена*Одлука за утврдување на цените за изнајмување на користење на товарно возило – Zastava Platforma, 40.1 OH NEW Turbo 49, 2x4 (до 3.5t)со кое располага Општина Берово.*

***9. Одлука за редовно ажурирање на “Процена на загрозеност на подрачјето на Општина Берово од сите ризици и опасности”;***

Претседателот на Совет Матеничарски отвори расправа по дадената точка, никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *Одлука за редовно ажурирање на “Процена на загрозеност на подрачјето на Општина Берово од сите ризици и опасности”.*

***10. Одлука за измена на Одлука За определување на населени места во Општина Берово каде нема јавно осветлување;***

Претседателот на Совет Матеничарски отвори расправа по дадената точка, за збор се јави м-рАнита Рунтевски која појасни дека станува збор за усогласување на одлуката од претходно се однесува на туристичка населба Абланица. Бидејќи никој друг никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *Одлука за измена на Одлука За определување на населени места во Општина Берово каде нема јавно осветлување.*

***11. Годишна програма за работа за учебната 2020/2021 година на ООУ „Никола Петров – Русински “ с. Русиново, Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека точката е разгледана на комисијата, и комисијата нема забелешки, предлагаме да се усвои. За збор се јави советникот Емилија Пачемска – “морам да дадам забелешки, не се однесува конкретно на оваа точка, во ниту една од програмите на училиштата не видов имплементација на онлине настава. Најавите за оваа година се дека ако не целосно, барем делумно наставата ќе се одвива онлајн, никаде во програмите не видов имплементација на ваков тип на настава, сметам дека програмите треба да бидат усогласени. За збор се јави советникот Петрушева која истакна дека во однос на онлине наставата има предвидено во една од табелите имплементација меѓутоа не е детално обработено. За збор се јави советникот Пачемска која истакна дека , треба да стои како забелешка до „зошто во основните програми а и во средно нема предвидено онлајан настава“.

За збор се јави советникот Петрушева „само да најавам дека се изземам од гласање на 11, 12 и 13 точка. Бидејќи никој друг никој не се јави за збор и пристапено е кон гласање **со 14 гласа ЗА, нема советници кои гласале Против, нема ВОЗДРЖАНИ советници,** изземена од гласање советник Јованка Василевска Петрушева,е усвоена*Годишна програма за работа за учебната 2020/2021 година на ООУ „Никола Петров – Русински “ с. Русиново, Берово;*

***12. Годишна програма за работа за учебната 2020/2021 година на ООУ „Дедо Иљо Малешевски“ Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека точката е разгледана на комисијата, и комисијата нема забелешки. За збор се јави советникот Пачемска која истакна дека и тука ваќи истата забелешка во врска со онлајн наставата како и во претходната точка. Бидејќи никој друг никој не се јави за збор и пристапено е кон гласање **со 14 гласа ЗА, нема советници кои гласале Против, нема ВОЗДРЖАНИ советници,** изземена од гласање советник Јованка Василевска Петрушева,е усвоена *Годишна програма за работа за учебната 2020/2021 година на ООУ „Дедо Иљо Малешевски“ Берово;*

***13.Годишен план за вработување за 2021 година на ООУ „Дедо Иљо Малешевски“ Берово;***

Претседателот на Совет Матеничарски отвори расправа по дадената точка бидејки се појавија одредени делими во врска со оваа точка повикана да присуствува на Седницата на Совет за појаснување на оваа точка е директорката Наташа Аврамска.“имаше дилема, имате од институциите забелешки“. Директорката Наташа Аврамска образложи, “по Ваше укажување на претходната Седница, на страница 7 табела 6, дилемата е тука реден број 4, вкупно можни се 4 пензионирања, како прва дата за можно пензионирање е 01.01.2021година за две лица, третото лице исполнува услов за пензионирање на 08.04.2021 година , четвртото лице веќе е а во пензија, а ако се даде согласност на планот ќе се вработи нов работник најрано од 01.01.2021 година, по предлог од Министерството нема потреба да се предвиди дата дата. Се друго си останува исто само по ваше укажување се направени корекции на датите. За збор се јави Претседателот на Совет Матеничарски истакнувајки дека дали новодоставениот план е конечен и дека се исправени сите грешки по забелешките.Дали нема да има проблем, бидејки тој план е веќе донесен и немаме право да донесуваме измени. Дали треба да се донесе Заклучок за корекција да нема технички грешки. За збор се јаво м-р Анита Рунтевски,“ јас предлагам да се донесе нова Одлука и во преамбулата да се потенцира дека по укажување на Министерството се направени измени. Со што ќе се потенцира во член “Дека со влегување во сила на новата одлука на старата донесена одлука престанува да важи„. За збор се јави советникот Драган Мустачки, “мое мислиње е дека треба да си остане претходната Одлука во сила со тоа што ние ќе донесеме нова одлука со која се прави измена. Бидејќи никој друг никој не се јави за збор претседателот се заблагодари за присуството на директорката, и пристапено е кон гласање **со 14 гласа ЗА, нема советници кои гласале Против, нема ВОЗДРЖАНИ советници,** изземена од гласање советник Јованка Василевска Петрушева,е усвоен*Годишен план за вработување за 2021 година на ООУ „Дедо Иљо Малешевски “Берово.*

***14. Годишен план за вработување за 2021 година на ОЈУДГ „23-ти Август“ Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека точката е разгледана на комисијата, претставник од градинката на состанокот на Комисијата немаше, меѓутоа детално беа разгледани материјалите комисијата нема забелешки. Никој друг не се јави за збор пристапено е кон гласање и **со 9 гласа ЗА, 6 советници кои гласале ПРОТИВ, нема ВОЗДРЖАНИ советници,** е усвоен *Годишен план за вработување за 2021 година на ОЈУДГ „23-ти Август“ Берово.*

***15. Промена на бројот на паралелките и бројната состојба на учениците во ОСУ „Ацо Русковски“ Берово;***

Претседателот на Совет Матеничарски отвори расправа по дадената точка прв збор доби Претседателот на Комисијата за јавни дејности советникот Јованка Василевска Петрушева која истакана дека точката е разгледана на комисијата при што е констатирано дека дрвна насока нема да ја има и се намалува бројот на паралелки од 7 на 6 паралелки. Советникот Емилија Пачемска и Гоце Ружински се изземаат од гласање. Бидејќи никој друг никој не се јави за збор и пристапено е кон гласање **со 13 гласа ЗА, нема советници кои гласале Против, нема ВОЗДРЖАНИ советници,** изземена од гласање советник Емилија Пачемска и Гоце Ружински,е усвоена*Промена на бројот на паралелките и бројната состојба на учениците во ОСУ „Ацо Русковски“ Берово.*

1. ***Одлука за усогласување на намените на Урбанистички план за село Ратево, во однос на легализација на објектите надвор од дефиниран опфат на планот за КП 2406, КО Ратево, по барање на Васил Пршкарски од Берово;***

Претседателот на Совет Матеничарски отвори расправа по дадената точка, појаснувајки дека Комисија не е свикувана бидејки се работи за една точка и овие точки се секој пат усвојувани од страна на Советот. Бидејќи никој друг никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *Одлука за усогласување на намените на Урбанистички план за село Ратево, во однос на легализација на објектите надвор од дефиниран опфат на планот за КП 2406, КО Ратево, по барање на Васил Пршкарски од Берово.*

1. ***Одлука за измена на одлуката за сопствено учество на Општина Берово*** ***во реализација на проектот “Доградба и реконструкција на дом за стари лица*** ***д-р Иван Влашки - Берово”;***

Претседателот на Совет Матеничарски отвори расправа по дадената точка, никој не се јави за збор и пристапено е кон гласање **со 15 гласа ЗА, нема советници кои гласале Против, нема ВОЗДРЖАНИ советници,** е усвоена *Одлука за измена на одлуката за сопствено учество на општина* ***Берово во реализација на проектот “Доградба и реконструкција на дом за стари лица -*** ***д-р Иван Влашки***  ***Берово”*** ;

*.*

1. ***Измена на Годишен План за вработување за 2020 година на ОЈУСЗСЛ д-р Иван Влашки-Берово;***

Претседателот на Совет Матеничарски отвори расправа по дадената точка, прва збор доби Претседателот на Комисијата за јавни дејности советник Јованка Василевска Петрушева по укажување од Министерството, на страна 2 од материјалите каде што се впишани планираните вработувања треба да стои 0, другиот дел е се во ред . Никој не се јави за збор и пристапено е кон гласање со 15 гласа ЗА, нема советници кои гласале Против, нема ВОЗДРЖАНИ советници, е усвоена *Измена на Годишен План за вработување за 2020 година на ОЈУСЗСЛ д-р Иван Влашки-Берово;” ;*

1. ***Советнички иницијативи и прашања;***

За збор се јави советникот Драган Мустачки, кој истакна дека има три прашања

1. Во Комисиите во кој учествувал советникот Влатко Буровски, да учетвува советникот Габриела Чучурска. За наредната Седница на Совет да се подготват како точки на дневен ред. Во врска со компјутерот кој беше даден на советникот Буровски да се изготви реверс да се задолжи советникот Габриела Чучурска.
2. Поднесениот предлог за субвенционирање на велосипеди од 29.07.2020година до архивата на Општина Берово, нема одговор бараме во предвидение рок во деловнико. Информирани се има одговор, стигна како мене.
3. Имаме одговор во врска со иницијатива за висина на ставка за данок на промет и данок на наследство и подарок. Анализата е разгледана. Остануваме на ставот дека со одлуката, треба да биде барем делумно усвоена иницијативата.
4. Советничката Благица Русковска „иницијатива да се видат можностите за ангажирање за работници во земјоделството.“
5. ***Барања од институции и граѓани.***

Претседателот на Совет Матеничарски образложи, доставено до Советот е барање за парична помош за лекување од Гоце Лиговски, предлагам да ги одложиме сите барања за наредна седница, да направиме концепт колку ќе има средства и да ги разделиме на сите на кои им е потребна помош од вакв тип. За збор се јави советникот Предраг Монев, истакнувајки дека најдобро пред седницата да биде искристализирано за да се знае точно со колку средства располагаме во ставката. Сите се согласни на предлогот.

Точките на дневен ред се изцрпени во седницата е завршена во 9 и 15часот.

На крајот од седницата Претседателот Матеничарски се заблагодари на Советниците за присуството.

 Усвоен со

Бр.09-3741/1

 16.11.2020 година

Берово

*Записничар, Претседател на Совет,*

 *Катерина Михајлоска Јован Матеничарски*

 *\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

 (*потпис) (потпис)*